CELEX: 32011R1223
Language: da
Date: 2011-11-28 00:00:00
Title: Kommissionens gennemførelsesforordning (EU) nr. 1223/2011 af 28. november 2011 om ændring af forordning (EF) nr. 1688/2005 for så vidt angår udtagning af prøver fra ægs oprindelsesflokke og den mikrobiologiske undersøgelse af sådanne prøver og prøver af visse typer kød bestemt til Finland og Sverige  EØS-relevant tekst

29.11.2011   
            
            
               DA
            
            
               Den Europæiske Unions Tidende
            
            
               L 314/12
            
         KOMMISSIONENS GENNEMFØRELSESFORORDNING (EU) Nr. 1223/2011
   af 28. november 2011
   om ændring af forordning (EF) nr. 1688/2005 for så vidt angår udtagning af prøver fra ægs oprindelsesflokke og den mikrobiologiske undersøgelse af sådanne prøver og prøver af visse typer kød bestemt til Finland og Sverige
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1), særlig artikel 9, stk. 2, og
   ud fra følgende betragtninger:
   
               (1)
            
            
               Ved forordning (EF) nr. 853/2004 er der fastsat særlige hygiejnebestemmelser for animalske fødevarer gældende for ledere af fødevarevirksomheder. Nævnte forordning omfatter særlige garantier for animalske fødevarer bestemt til det finske og det svenske marked. Fødevarevirksomhedsledere, der agter at markedsføre æg i de pågældende medlemsstater, skal således overholde visse bestemmelser vedrørende salmonella.
            
         
               (2)
            
            
               Ved Kommissionens forordning (EF) nr. 1688/2005 af 14. oktober 2005 om gennemførelse af Europa-Parlamentets og Rådets forordning (EF) nr. 853/2004 for så vidt angår særlige garantier vedrørende salmonella for sendinger til Finland og Sverige af visse typer kød og æg (2) er der fastsat regler om udtagning af prøver af ægs oprindelsesflokke bestemt til Finland og Sverige. Der er endvidere fastsat regler om de mikrobiologiske metoder til undersøgelse af de pågældende prøver og af prøver af visse typer kød bestemt til de to medlemsstater hidrørende fra kvæg, svin og fjerkræ
            
         
               (3)
            
            
               Ved Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (3) er der fastsat regler for at sikre, at der træffes effektive foranstaltninger til bekæmpelse af salmonella og andre zoonotiske agenser. Foranstaltningerne omfatter minimumskrav til prøvetagningen i alle flokke af æglæggende høner inden for rammerne af nationale programmer for bekæmpelse af salmonella.
            
         
               (4)
            
            
               Ved Kommissionens forordning (EU) nr. 517/2011 af 25. maj 2011 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EU-mål for mindskelse af forekomsten af visse salmonellaserotyper i æglæggende høner af Gallus gallus og om ændring af forordning (EF) nr. 2160/2003 og Kommissionens forordning (EU) nr. 200/2010 (4) er der fastsat en kontrolordning til efterprøvning af, hvordan det går med at nå EU-målet om at reducere forekomsten af salmonellaserotyper i flokke af æglæggende høner.
            
         
               (5)
            
            
               Kravene i forordning (EF) nr. 2160/2003 og forordning (EU) nr. 517/2011 gælder for alle flokke af æglæggende høner i Unionen. For at forenkle EU-lovgivningen og undgå dobbelt prøveudtagning bør der derfor ske en harmonisering af prøveudtagningsreglerne i forordning (EF) nr. 2160/2003, (EF) nr. 1688/2005 og (EU) nr. 517/2011.
            
         
               (6)
            
            
               De regler for udtagning af prøver af flokke, der er fastsat i bilag III til forordning (EF) nr. 1688/2005, bør afløses af de tilsvarende regler i forordning (EF) nr. 2160/2003 og (EU) nr. 517/2011. Eftersom reglerne i de to sidstnævnte forordninger er strengere, går en sådan ændring ikke ud over de særlige garantier til Finland og Sverige. Bilag III til forordning (EF) nr. 1688/2005 bør derfor udgå.
            
         
               (7)
            
            
               Den Internationale Standardiseringsorganisation har vedtaget en ny standard specifikt om bestemmelse af Salmonella spp. i dyrefæces og i prøver fra primærproduktionsleddet, navnlig EN/ISO-standard 6579-2002/A1:2007 Anneks D: Bestemmelse af Salmonella spp. i dyrefæces og i prøver fra primærproduktionsleddet. Den pågældende standard bør anvendes til prøver udtaget af ægs oprindelsesflokke i Unionen. Prøveudtagningsreglerne i forordning (EF) nr. 1688/2005 bør således ændres, så der henvises til nævnte standard.
            
         
               (8)
            
            
               Forordning (EF) nr. 1688/2005 bør derfor ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   I forordning (EF) nr. 1688/2005 foretages følgende ændringer:
   
               1)
            
            
               Artikel 4 og 5 affattes således:
               »Artikel 4
               Udtagning af prøver fra ægs oprindelsesflokke
               Udtagning af prøver fra oprindelsesflokke for æg, som er bestemt til Finland og Sverige og skal underkastes en mikrobiologisk undersøgelse, jf. artikel 8, stk. 2, litra b), i forordning (EF) nr. 853/2004, foretages i henhold til:
               
                           a)
                        
                        
                           minimumskravene til prøvetagningen af flokke af æglæggende høner fastsat i del B, punkt 1, i bilag II til forordning (EF) nr. 2160/2003
                        
                     
                           b)
                        
                        
                           kravene til overvågning af æglæggerflokke fastsat i punkt 2 i bilag II til forordning (EU) nr. 517/2011.
                        
                     Artikel 5
               Mikrobiologiske metoder til undersøgelse af prøver
               1.   Mikrobiologiske undersøgelser for salmonella af de prøver, der udtages i henhold til artikel 1-4, foretages i overensstemmelse med de metoder, der er beskrevet i følgende dokumenter:
               
                           a)
                        
                        
                           for så vidt angår prøver af kød som omhandlet i artikel 1, 2 og 3:
                           
                                       i)
                                    
                                    
                                       EN/ISO 6579: Mikrobiologisk undersøgelse af fødevarer og foderstoffer — Horisontal metode til bestemmelse af Salmonella spp.
                                    
                                 
                                       ii)
                                    
                                    
                                       NMKL (Nordisk Metodikkomité for Næringsmidler)-metode nr. 71 til påvisning af salmonella i fødevarer eller
                                    
                                 
                                       iii)
                                    
                                    
                                       metoder, som er valideret for kød mod de metoder, der er omhandlet i nr. i) og ii), eller andre internationalt accepterede protokoller, forudsat at de:
                                       
                                                   —
                                                
                                                
                                                   anvendes på kød fra kvæg, svin og fjerkræ og
                                                
                                             
                                                   —
                                                
                                                
                                                   er certificeret af en tredjepart i overensstemmelse med protokollen i standard EN/ISO 16140 Mikrobiologisk undersøgelse af fødevarer og foderstoffer - Protokol til validering af alternative metoder (EN/ISO 16140)
                                                
                                             
                                 
                     
                           b)
                        
                        
                           for så vidt angår prøver af flokke som omhandlet i artikel 4: EN/ISO-standard 6579-2002/A1:2007 Anneks D: Bestemmelse af Salmonella spp. i dyrefæces og i prøver fra primærproduktionsleddet.
                        
                     2.   Opstår der uenighed medlemsstaterne imellem om resultaterne af en mikrobiologisk undersøgelse, jf. stk. 1, litra a), betragtes den seneste udgave af EN/ISO 6579 som referencemetode.«
            
         
               2)
            
            
               Bilag III udgår.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 139 af 30.4.2004, s. 55.
   
      (2)  EUT L 271 af 15.10.2005, s. 17.
   
      (3)  EUT L 325 af 12.12.2003, s. 1.
   
      (4)  EUT L 138 af 26.5.2011, s. 45.